Lumu, Wanjiibwa yatuma Wakamunye eri abantu n’amugamba nti, “Genda eri abantu, obagambe nti nze nsobola okufa ate oluvannyuma ne nzuukira.” Wakamunye yatandike olugendo naye Wankusu n’amusanga n’amubuuza nti, “Olaga wa?” Ko ye nti “Ŋŋenda eri abantu gye bantumye." Yamutegeeza nga Wanjiibwa bw’amutumye eri abantu abagambe nti ye bw’afa mwattu azuukira era nti nabo bwe bajja okubeera. Ko Wankusu nti, "Nziruka okukusinga kale nno leka nze mba ŋŋenda." Wakamunye yakkiriza, olwo Wankusu n’adduka za mbwa era teyalwa n’atuuka. Kye yava abategeeza nti “Wanjiibwa agambya bw’afa tazuukira era nammwe bwe munaafa teri kuzuukira.” Abantu baanyiiga nnyo olw'okuba nti baali batya okufa bwe batyo ne badduka eri Wanjiibwa okumubuuza oba kituufu. Wanjiibwa yali musunguwavu era ebyo olwamugwa mu matu n’agenda abagamba nti, “Wankusu abalimbye, nze bwe nfa nzuukira era nga nammwe bwe mutyo bwe munaaba. Amangu ago Wanjiibwa yakwata omuggo n’akuba Wankusu ennyindo era n’okutuusa kati ennyindo ye yasensebuka.